મુંબઈઃ ટાઈગર શ્રૉફની ગર્લફ્રેન્ડ દિશા પટણીની ઈન્સ્ટાગ્રામ પર એક તસવીર આવી હતી. જેમાં તે સ્પોર્ટી બ્રા સાથે લાઈટ ક્રિમ કલરના લહેંગા અને દુપટ્ટામાં જોવા મળી હતી. આ દરમિયાન તેના હાથમાં દીવો પણ હતો. દિવાળી સમયે દિશાની ડ્રેસિંગ સેન્સ અંગે સોશ્યિલ મીડિયા પર તેની ટ્રોલ પણ કરવામાં આવી. આ સમયે દિશાએ એક બીજી તસવીર નાખી હતી, જેના કારણે વિવાદ થયો હતો. પ્રથમ તસવીર એક મેગેઝીને નાખી હતી. બંને તસવીર સોશ્યિલ મીડિયા પર આવતા યુઝર્સે આરોપ લગાવ્યો કે, મેગેઝીને ફોટોશોપ થકી દિશાની હોટનેસને વધારી હતી. જ્યારે લોકોએ ફોટોમાં તફાવત જોયો તો મેગેઝીનની ઘણી ટીકા કરી હતી. જોકે મેગેઝીને તસવીર સાથે કોઈપણ પ્રકારના છેડછાડથી ઈન્કાર કર્યો હતો. અમુક રિપોર્ટ્સમાં દાવો કરવામાં આવ્યો કે ઘણી ટીકા બાદ દિશાએ મેગેઝીન દ્વારા શેર કરવામાં આવેલી તસવીર ડિલિટ કરી હતી. જે પછી પોતાની ફોટોશોપ કરેલી બીજી તસવીર શેર કરી જેમાં તેની બ્રા અને બ્રેસ્ટને ઓછી રીવિલિંગ દેખાડી હતી.